চুমু নিয়ে করিনার পণ আর যা-ই হোক, ধনুকভাঙা যে ছিল না, তা প্রমাণ হল সম্প্রতি। ২০১২-এ সইফ আলি খানের সঙ্গে বিয়ের বাঁধনে বাঁধা পড়ার সময়ে বেবো নাকি খানসাহেবকে বচন দিয়েছিলেন, পরদায় চুমু খাবেন না কিছুতেই। তেমনটাই চলছিল। সিলভার স্ক্রিনে বেবো চুমু বাঁচিয়েই কাটিয়েছেন এই ক’বছর। তবে সম্প্রতি ‘কি অ্যান্ড কা’ ছবির এক দৃশ্যে তাঁকে অর্জুন কপূরের সঙ্গে এক চুম্বনদৃশ্যে দেখে করিনা-ফ্যানকুল বোধ হয় হাঁফ ছেড়ে বাঁচল।
২০১৬-এর গোড়াতেই এই ছবির আর এক ঘনিষ্ঠ দৃশ্যে তাঁদের দেখা গিয়েছিল। তাতে চুমু খাবো-খাবো ভাব থাকলেও, প্রপার চুমু ছিল না। এবারে প্রকাশ পাওয়া ছবিতে একেবারেই চুম্বনের পজিশন। প্রতিজ্ঞাভঙ্গ কি হাবি-র অনুমতিক্রমেই— প্রশ্ন তুলছেন অনেকে। এ সব কথায় বেবো কর্ণপাত করছেন কি না, জানা নেই। তবে অর্জুনের সঙ্গে তাঁর প্রথম জুটি যে জমে গিয়েছে, তা একবাক্যে মেনে নিচ্ছে টিনসেল টাউন।
আরও পড়ুন
চুমু কত রকমের হয় জানেন?
একটি সুন্দর চুমুর জন্য: ১০টি টিপ্‌স
করিনার অনুপ্রেরণা কঙ্গনা!